Ján Kapistránsky

Svätý Ján Kapistránsky alebo Ján Kapistrán () (* 24. jún 1386, Capestrano – † 23. október 1456, Iloku) bol taliansky františkánsky mních.

 Život 
Po rodinnej tragédii študoval právo v Perugii, kde sa v roku 1413 stal sudcom. Počas nepokojov sa dostal do väzenia, odkiaľ sa následne pokúsil ujsť. Pri úteku si však zlomil nohu a opäť ho uväznili. Vo väzení mal údajne videnie sv. Františka z Assisi. Po tom ako sa dostal na slobodu, vstúpil 4. októbra 1416 do františkánskeho rádu. Stal sa z neho známy kazateľ. Ľudia ho označovali ako svätca a prosebníka. Ján veľa cestoval nielen po Taliansku, ale aj po ostatných európskych krajinách. Okrem toho zmieroval odpadlíkov s Cirkvou. Ján Kapistránsky stál spolu s kardinálom Juanom de Carvajalom a Jánom Huňadym na čele vojska, ktoré bojovalo proti Turkom pri Belehrade 14. - 22. júla 1456 a zastavilo ich ďalší postup.

 Uctievanie 
Jána blahorečil pápež Lev X. v roku 1514, ale jeho úcta bola obmedzená iba na sulmonskú diecézu. V roku 1622 jeho úctu pápež Gregor XV. rozšíril na celú Cirkev. Za svätého ho vyhlásil pápež Alexander VIII. v roku 1690. V Rímskokatolíckej cirkvi je pripomínaný 23. októbra.

Ikonografické zobrazenia znázorňujú Jána Kapistránskeho s krížom a zástavou v ruke, s hostiou so znakmi JHS.

 Referencie 

 Literatúra 
 "23. októbra : Sv. Ján Kapistránsky, kňaz, rehoľník, misionár (1386 — 1456)." In: Rajmund Ondruš S.J.: Blízki Bohu i ľuďom. : Životopisy svätých usporiadané podľa liturgického kalendára. Na Slovensku prvé vydanie. Bratislava : Vydavateľstvo Tatran, š. p., 1991 ako záujmová publikácia pre Spolok svätého Vojtecha. s. 583-586. ISBN 80-222-0277-0
 "23. október : Sv. JÁN KAPISTRÁNSKY, kňaz." In: Daniel Dian - Viliam Judák: Každý deň so svätými : II. diel. Trnava : Spolok svätého Vojtecha, 2007. s. 128. ISBN 978-80-7162-679-4

 Pozri aj 

 Rímske martyrológium
 Zoznam svätcov Katolíckej cirkvi

 Iné projekty 

 Externé odkazy 
 Jan Klípa: Svätý cholerik. Portréty Jana Kapistrána
 Jan Klípa: Príbeh Jana Kapistrána na www.mojebrno.wz.cz

Kategória:Narodenia v 1386
Kategória:Úmrtia v 1456
Kategória:Úmrtia na mor
Kategória:Talianski františkáni
Kategória:Talianski diplomati
Kategória:Talianski katolícki svätci
Kategória:Katolícki svätci majúci sviatok 23. októbra